17 jun: Handelsbanken ændrer mening om Mærsk – hæver anbefaling og kursmå..
17-06-2019 09:14:57
Novozymes-aktien sendes mandag ned med 0,1 pct. til 304,80 kr., efter at enzymproducenten søndag præsenterede en strategiplan, på en dag hvor det danske eliteindeks bakker 0,1 pct. til 1125,37.
Strategiplanen skal sikre en bedre udnyttelse af selskabets kernekompetencer, men hos ABG Sundal Collier er man umiddelbart lidt skeptisk over for strategien, der ifølge aktiechef Tue Østergaard virker lidt uambitiøs.
I bunden af C25-indekset ligger Chr. Hansen, mens at B-aktien i A.P. Møller-Mærsk placerer sig i toppen af indekset, efter Handelsbanken har ændret anbefaling af begge aktier.
For Chr. Hansen-aktien er anbefalingen blev sænket til "sælg" fra "hold", mens at kursmålet fastholdes på 675 kr. Aktien falder 2,0 til 720,40 kr.
Der anbefales nu et "køb" af Mærsk-aktien, der stiger 1,4 pct. til 7360 kr., mens kursmålet bliver løftet til 8500 kr. Tidligere var anbefalingen "sælg", og kursmålet lød på 6900 kr., skriver Bloomberg News.
Société Généralé har sænket sin anbefaling af Nordea-aktien, der handles uændret i 48,86 kr., til "hold" fra "køb". I samme ombæring er kursmålet sænket til 50,78 kr. fra 59,73 kr., fremgår det af data fra Bloomberg News.
Uden for det danske eliteindeks falder Neurosearch-aktien 2,3 pct. til 85,50 kr., efter at selskabet har sænket sine forventninger til årets driftsresultat og nu venter et større underskud end tidligere.
Tidligere ventede selskabet under forudsætning af fortsat drift et underskud af primært drift på cirka 4 til 6 mio. kr., men i denne resultatforventning indgik ikke omkostninger i forbindelse med forberedelserne til en eventuel fusion eller lignende med Nordic Transport Group Holding.
Baseret på de realiserede og nu ventede omkostninger i anledning af fusionen mellem Neurosearch og NTG Holding vurderes underskuddet nu at blive i niveauet cirka 9 til 13 mio. kr. inklusive de ventede omkostninger i forbindelse med fusionen.
NeuroSearch A/S 89,00 0,0%
25. august 2019 14:30:28
Version: LiveBranchBuild_20190819.1 - EUROWEB4 - 2019-08-25 14:30:28 - 2019-08-25 14:30:28 - 1 - Website: OKAY